لطيفه الزيات

لطيفه الزيات كانت كاتبه و مترجمه و استاذه جامعيه من مصر.

 حياتها 
لطيفه الزيات من مواليد يوم 8 اغسطس سنة 1923 فى دمياط لما كانت مصر فى الحقبه الملكيه, درست ف المدارس المصريه, و اخدت درجة الليسانس فى اللغه الانجليزيه و آدابها بجامعة القاهره ف سنة 1946, بدت عملها الجامعى فى سنة 1952 و درست فى كلية البنات جامعة عين شمس و وصلت لدرجة استاذ فى النقد الانجليزى سنة 1972, و اخدت الدكتوراه فى الادب من كلية الآداب بجامعة القاهره سنة 1957.

كانت كمان رئيسه قسم النقد و الادب المسرحى بمعهد الفنون المسرحيه من 1970 - 1972, و اشتغلت مدير لاكاديميه الفنون من سنة 1972 - 1973.

اتجوزت لطيفه من احمد شكرى سالم و هوا اول شيوعى يحكم عليه بالسجن سبع سنين , و اعتقل الاتنين سنة 1949 تحت ذمة القضيه الشيوعيه, و انفصل بالطلاق بعد الحكم على شكرى و خروج لطيفه من القضيه. اتجوزت من الدكتور رشاد رشدى يمينى المنشا و الفكر و السلوك.

التقت بالماركسيه و هيا طالبه بكليه الآداب جامعة القاهره, كان ليها مشاركه بارزه فى الحركه الطلابيه فى الاربعينيات و انتخبت و هيا طالبه سكرتير عام للجنه الوطنيه للطلبه و العمال سنة 1946, و هيا اللجنه اللى قادت وقتها كفاح الشعب المصرى ضد الاحتلال البريطانى.

كمان راست لجنة الدفاع عن الثقافه القوميه و هيا لجنه لمناقشه موقف المثقفين من اتفاقية كامب ديفيد اللى قامت بدور مهم فى وقف التطبيع الثقافى مع اسرائيل اللى سبب اعتقالها سنة 1981 فى عهد الرئيس انور السادات فكتبت سيره ذاتيه بعنوان حملة تفتيش بتتكلم عن ظروف اعتقالها, اخوها كمان دخل المعتقل و كان فى نفس الزنزانه مع فؤاد سراج الدين و صلاح عيسى.

 وفاتها 
اتوفت لطيفه الزيات فى  11 سبتمبر سنة 1996. بعمر 73 سنه بعد صراع طويل مع مرض السرطان,  بعد مرور وقت قصير من حصولها على جايزة الدوله التقديريه للادب.

 الدراسه 
درست فى جامعة القاهره.

 جوايز 
 جايزة نجيب محفوظ
 جايزة الدوله التقديريه للأدب.

 لينكات برانيه 

 مصادر 

تصنيف:مترجم
تصنيف:مترجم من مصر
تصنيف:متعلمين فى جامعة القاهره